জরিমানার পর গত ৩০ নভেম্বর ব্যাংকগুলোর প্রধান নির্বাহীদের সংগঠন এবিবির পক্ষ থেকে পত্রিকায় ‘অ্যাকাউন্টে গ্রাহক তথ্য হালনাগাদ করুন’ শিরেনামে একটি জরুরি বিজ্ঞপ্তি প্রকাশ করা হয়। সেখানে বলা হয়, বাংলাদেশ ব্যাংকের নীতিমালা অনুযায়ী ব্যাংক অ্যাকাউন্টে গ্রাহক তথ্য হালনাগাদ করা বাধ্যতামূলক করা হয়েছে। যে শাখায় যার অ্যাকাউন্ট রয়েছে সেখানে গিয়ে পরিবর্তিত অ্যাকাউন্ট খোলার ফর্ম পূরণ ও আগামী ৩০ দিনের মধ্যে এসব তথ্য হালনাগাদ করার অনুরোধ করা হলো। তথ্য হালনাগাদ না করলে সাময়িকভাবে অ্যাকাউন্টের লেনদেন, ডেবিট কার্ড ব্যবহার ও ইন্টারনেট ব্যাংকিং সেবা বন্ধ করে দেওয়া হবে।